चारों तरफ 30 फीट ऊंची दीवारें, 680 कैदियों को रखने की कैपेसिटी, कमांडो का कड़ा पहरा
Khalistani Amrital Singh Updates; NSA  Punjab Police Video | Dibrugarh Jail डिब्रूगढ़ जेल में अमृतपाल सिंह के पहुंचने से पहले 15 नए कैमरे लगाए गए, ताकि उस पर हर समय नजर रखी जा सके।
'वारिस पंजाब दे' के मुखी अमृतपाल सिंह को पंजाब में मोगा के गांव रोडे से रविवार सुबह गिरफ्तार कर लिया गया। NSA लगे होने के कारण उसे रविवार दोपहर ही असम की डिब्रूगढ़ जेल भेज दिया गया। 18 मार्च से फरार अमृतपाल को बठिंडा एयरपोर्ट से इंडियन एयरफोर्स के स्पेशल विमान में असम पहुंचाया गया, जहां से उसे डिब्रूगढ़ जेल बंद किया गया।
डिब्रूगढ़ जेल में अमृतपाल सिंह के पहुंचने से पहले 15 नए कैमरे लगाए गए, ताकि उस पर हर समय नजर रखी जा सके। इसी जेल में अमृतपाल सिंह के नो साथी पपलप्रीत सिंह, दलजीत सिंह कलसी, प्रधानमंत्री बाजेके, हरजीत सिंह, वरिंदर जोहल, बसंत सिंह, गुरमीत सिंह, कुलवंत धालीवाल, गुरिंदर पाल पहले से ही बंद है।
अमृतपाल सिंह के भी डिब्रूगढ़ पहुंच जाने के बाद सभी के जहन में एक ही सवाल है- क्या है इस जेल में, जो अमृतपाल सिंह सहित 10 साथियों पर NSA लगा यहां भेजा गया है।
जानें क्या खास है इस जेल में
डिब्रूगढ़ शहर के बीचों बीच असम ट्रंक रोड के पास फूल बागान इलाके में यह जेल स्थापित है। सेंट्रल जेल लगभग 76,203.19 वर्ग मीटर में फैली हुई है। साल 1859-60 से शुरू की गई इस जेल के मुख्य परिसर के चारों ओर करीब 30 फीट से ऊंची दीवारें बनी हुई हैं। यह दीवारें पहले इतनी ऊंची नहीं थी।
दरअसल, जून 1991 में डिब्रूगढ़ जेल में बंद प्रतिबंधित संगठन ULFA यानी यूनाइटेड लिबरेशन फ्रंट ऑफ असम के पांच चरमपंथी फरार हो गए थे। जिसके बाद इन दीवारों की ऊंचाई 30 फीट तक बढ़ाई गई।
बीते फरवरी महीने से डिब्रूगढ़ सेंट्रल जेल में कुल 445 कैदी बंद हैं, इनमें 430 पुरुष कैदी हैं और 15 महिला कैदी हैं। जेल में कैदियों को रखने की कैपेसिटी 680 की है, लेकिन इसके बावजूद यहां 500 से अधिक कैदी नहीं हुए हैं। इस जेल में कुख्यात अपराधी, डकैत, अंडर ट्रायल कैदियों समेत उम्र कैद की सजा काट रहे कई बड़े अपराधी भी हैं। इसके अलावा यहां चार वार्डों में सिर्फ महिला कैदी व हवालाती हैं। जेल के बाहर असम पुलिस के कमांडो तैनात हैं।
पंजाब से दूर रखने के लिए चुनी गई डिब्रूगढ़ जेल 
अमृतपाल सिंह व उसके साथियों को डिब्रूगढ़ जेल में रखने का फैसला पंजाब सरकार व सुझाव केंद्र सरकार का था। पहले अमृतपाल सिंह व साथियों को तिहाड़ जेल में रखने की प्लानिंग थी, लेकिन यहां कई खालिस्तानी तस्कर, पंजाब के गैंगस्टर, राजनेता आदि मौजूद थे। अगर अमृतपाल सिंह को तिहाड़ में रखते तो वे देश विरोधी ताकतों के संपर्क में आ सकता था।
ऐसे में अमृतपाल सिंह सहित उसके 9 साथियों को डिब्रूगढ़ जेल में अलग जगह रखा गया है। जहां वह 24 घंटे जेल प्रशासन की नजर में रह सकें।
अमृतपाल से जुड़ी ये खबरें पढ़ें..
​​​​अमृतपाल अरेस्ट, असम जेल ले गए: मोगा के गुरुद्वारे में प्रवचन दिया, समर्थकों के साथ सरेंडर का प्लान था 
भगोड़े अमृतपाल सिंह को रविवार सुबह पंजाब पुलिस ने मोगा से अरेस्ट कर लिया। अमृतपाल को रोडे गांव में एक गुरुद्वारे से गिरफ्तार किया गया। गिरफ्तारी से पहले अमृतपाल गुरुद्वारे में प्रवचन दे रहा था। वह यहां अपने समर्थकों की भीड़ के साथ सरेंडर करना चाहता था। उसे बठिंडा एयरपोर्ट से फ्लाइट के जरिए असम की डिब्रूगढ़ जेल ले जाया जा रहा है। अमृतपाल पर NSA के तहत केस दर्ज है (पूरी खबर यहां पढ़ें) 
अमृतपाल ने गिरफ्तारी के लिए रोडे गांव क्यों चुना?: भिंडरावाले का जन्म यहीं हुआ, भगोड़े के टैग से पीछा छुड़ा खालिस्तानी सपोर्ट पाने की प्लानिंग 
अमृतपाल अमृतसर का रहने वाला है और जालंधर से फरार हुआ, लेकिन उसने गिरफ्तारी मोगा जिले के गांव रोडे में दी। 36 दिन से फरार अमृतपाल यहां के गुरुद्वारा संत खालसा पहुंचा। यहां पाठ किया। वहां मौजूद लोगों को प्रवचन दिया। उसके बाद पंजाब पुलिस ने उसे गिरफ्तार कर लिया। ऐसे में बड़ा सवाल है कि पंजाब के अलावा हरियाणा, उत्तर प्रदेश, उत्तराखंड और दिल्ली तक भागने वाले अमृतपाल ने गिरफ्तारी के लिए यह गांव क्यों चुना? पढ़ें पूरी खबर
अमृतपाल की गिरफ्तारी की वजह 2 किरदार:पपलप्रीत अरेस्ट हुआ तो छिपने के ठिकाने नहीं मिले; पत्नी को लंदन जाने से रोका गया 
36 दिन से पुलिस को चकमा दे रहा वारिस पंजाब दे चीफ खालिस्तान समर्थक अमृतपाल सिंह अचानक रविवार सुबह मोगा से गिरफ्तार हो गया। उसके करीबी यहां तक दावा कर रहे कि ये गिरफ्तारी नहीं सरेंडर है। इसके बाद सब यह जानने को उत्सुक हैं कि आखिर अचानक ऐसा क्या हुआ कि अमृतपाल को बाहर निकलने पर मजबूर होना पड़ा? (पूरी खबर पढ़ें)
अमृतपाल की गिरफ्तारी से पहले की कहानी: भिंडरावाले के भतीजे जसबीर रोडे से बात की; रात को गांव पहुंचा, पुलिस आई तो पाठ करने लगा
36 दिन बाद खालिस्तान समर्थक अमृतपाल सिंह सरेंडर करना चाहता था। हालांकि पुलिस को इसकी भनक लग गई और वह गिरफ्तार हो गया। पंजाब पुलिस उसे बठिंडा से फ्लाइट में असम की डिब्रूगढ़ जेल छोड़ने पहुंच गई है। सबके मन में सवाल है कि अमृतपाल की गिरफ्तारी से ठीक पहले क्या हुआ?, वह कौन सा किरदार है, जिसके जरिए उसने सरेंडर की बात की, इस खबर में इन्हीं सवालों के जवाब जानिए....(पूरी खबर पढ़ें)
अमृतपाल की पत्नी से 3 घंटे पूछताछ: इमीग्रेशन अफसरों ने अमृतसर एयरपोर्ट से घर लौटाया; लंदन जा रही थी 
वारिस पंजाब दे चीफ अमृतपाल की NRI पत्नी किरणदीप कौर को गुरुवार को अमृतसर एयरपोर्ट पर इमिग्रेशन अधिकारियों ने रोक लिया। वह लंदन जा रही थी। श्री गुरु रामदास जी इंटरनेशनल एयरपोर्ट पर किरणदीप से 3 घंटे तक पूछताछ चली। इसके बाद किरणदीप को वापस लौटा दिया (पूरी खबर पढ़ें)